Alūksne

Alūksne () on linn Lätis Vidzemes, Alūksne piirkonna keskus. Asub Alūksne järve kaldal.

Linnaõigused aastast 1920. Alūksne on kõige kõrgemal asuv linn Lätis; kohati asub linn merepinnast enam kui 200 meetri kõrgusel, kõige kõrgem koht (Templimägi, Tempļa kalns) ulatub 217 meetrit üle merepinna.

Linna on eesti keeles kutsutud nimega Alulinn või Alulinna ning lõunaeesti keeles nimega Aluliin. Samuti on eesti kirjakeeles ajalooliselt tarvitatud linna omaaegse saksakeelse nime mugandust Marienburi (kohati ka Maria linn, saksa keeles Marienburg).Peeter Päll. 1986. Eestikeelsed naabrusnimed. Keel ja Kirjandus 29(6), lk 336.

Linnas eristatakse järgmisi linnaosasid: Apes kalns, Doresmuiža, Jaunalūksne ja Laurencene.

 Ajalugu 
Alūksnes, Alūksne järve lõunaosas asuval Pilssala ('linnusesaar') ehk Marijas sala ('maarjasaar') järvesaarel, asuvad Liivimaa ordu Aluliina ordulinnuse (saksa Marienburg) varemed. Ordulinnus ehitati Alūksne järve suurimale saarele 1342. aastal Liivi ordumeistri Burchard von Dreilebeni ajal. Maismaaga ühendas linnust 120 meetri pikkune puusild. Liivimaa ordu Aluliina komtuur oli üks olulisemaid ordukäsknikke, sest tema hallata oli ordu olulisim idapoolne tugipunkt.
pisi|left|Vana-Liivimaa aastal 1534. Aluliina komtuurkond on nr 7

Varauusajal, Poola ajal oli Alūksne (saksa Marienburg) alev Võnnu vojevoodkonnas ja hiljem Liivimaa kubermangu Võnnu ja Valga kreisi Alūksne ehk Aluliina kihelkonna keskus.
pisi|left|Alūksne (Marienburg), 1661–1662 Augustin Meyerberg 
Vene-Rootsi sõjas (1656–1658) hõivasid Moskva tsaaririigi väed piirkonna ning valdasid seda 1658. aasta lõpus Rootsi ja Moskva tsaaririigi vahel sõlmitud Vallisaare vaherahuga. 1661. aastal sõlmitud Kärde rahu tühistas Vallisaare vaherahu ja taastas selle eelse Stolbovo rahuga määratletud piiri Rootsi kuningriigi ja Moskva tsaaririigi vahel.

1685. aastal tõlkis Alūksne kirikuõpetaja Ernst Glück läti keelde Uue testamendi ning 1689. aastal ka Vana testamendi.

Põhjasõjas, 1702. aastal, pärast kümnepäevast piiramist, kui suurtükitulega oli juba purustatud märkimisväärne osa müüre, otsustas Rootsi garnisoni ülem Flovian Philo von Tilam alistuda kindralfeldmarssal Šeremetevi juhitud Vene vägedele. Sealjuures saavutati kokkulepe, et kui rootslased annavad fordi käest, lubatakse neil vabalt lahkuda. Linnusesaart järvekaldaga ühendavast sillast üleminekul kostis kusagilt juhuslikku tulistamist, vaherahu oligi rikutud ning Rootsi väed hävitati. Venelaste kätte langes vangi ka piiblitõlkija Ernst Glück ja tema kasutütar Marta Skawronska, kellest sai hilisem Venemaa keisrinna Katariina I. Teistel andmetel kõik rootslased ei alistunud ja garnisoni komandant suurtükiväekapten Wolf (Wulff) ja junkur Gottlieb lasid end koos järelejäänud kaitsemeeskonnaga õhku. Tollal purustati ka Rootsi ajal taastekkinud linnake ja Aluliinast jäi järele väike asula.Heinrich von Hagemeister. Materialien zu einer Geschichte der Landgüter Livlands, Volume 1. Lk 252 Pärast Põhjasõda ei vastanud fort enam aja nõuetele ja kaotas oma strateegilise tähtsuse.

1741. aastal andis Jelizaveta I Alūksne oma kantslerile, krahv Mihhail Vorontsovile, kes müüs mõisa juba 1744. aastal Otto Hermann von Vietinghoff-Scheelile. Vietinghoff-Scheelide kätte jäi see valdus kuni võõrandamiseni. Uus Alūksne loss ehitati aastail 1860–1863.

Aastal 1903 avati Alūksne raudteejaam, Valga–Mõniste–Ape–Alūksne–Plaviņase raudtee kitsarööpmelisel raudteel.

 Mälestised 
pisi|Alūksne ordulinnuse varemed
pisi|Alūksne loss
Mälestistest on riikliku kaitse all Cepurīte saare asulakoht,Cepurītes salas apmetne ja gümnaasium.Ģimnāzija  Regionaalse kaitse all on Jaunalūksne loss,Jaunalūksnes pils hiiepaik Kantslimägi või Kirikumägi,Kanceles kalniņš (Baznīcas kalniņš) - kulta vieta Aluliina õigeusu kirik,Alūksnes pareizticīgo baznīca Anna põllumajandusseltsi hoone,Annas lauksaimniecības biedrības nams "Ekonomija" elevaatorElevators ning Alūksne asulakoht.Alūksnes apmetne Kohaliku kaitse all on veel Aluliina lossi kõrts,Alūksnes pilskrogs "Šloskrogs"  elamud Jāņkalna iela 8Dzīvojamā ēka ja Jāņkalna iela 25,Dzīvojamā ēka vana gümnaasiumihoone,Vecā ģimnāzija õigeusu kihelkonnakool,Pareizticīgo draudzes skola võõrastemaja Banchoffs Hotell,Viesnīca "Banchof's Hotell", vēlāk dzīvojamā ēka elamud Rijukalna iela 9,Dzīvojamā ēka Pils iela 68,Dzīvojamā ēka Raiņa bulvāris 1,Dzīvojamā ēka Lielā Ezera iela 11,Dzīvojamā ēka ja Lielā Ezera iela 7.Dzīvojamā ēka 

Alūksne ajalooline kesklinn on riikliku kaitse all.Alūksnes pilsētas vēsturiskais centrs Selle piiridesse jääb ka Aluliina mõisaansambel, mis on samuti riikliku kaitse all.Alūksnes muižas apbūve Nende territooriumil on veel mitmeid kaitstavaid mälestisi.

Aadressil Pils iela 33 asub riikliku kaitse all olev palmimaja," Palmu māja '' millest on eraldi riikliku kaitse all veel selle kolme toa interjöörInterjera dekoratīvā apdare (3 telpās) ja  rõdupiirded.Balkona margas Riikliku kaitse all on veel mõisavalitseja maja, Pārvaldnieka māja vana häärber,Vecā pils viinaköök-sotsiaalseltsi maja,Brūzis, vēlāk saviesīgās biedrības nams tallid,Stallis tall-progümnaasium,Stallis, vēlāk proģimnāzija rotundpaviljon,Paviljons - rotonda kelderPagrabs ja ait.Klēts Riikliku kaitse all on veel pangahoone Brūža iela 1.Banka Regionaalse kaitse all on pood aadressil Pils iela 25a.Veikals Kohaliku kaitse all on trükikojaga elumaja Pils iela 27aDzīvojamā ēka un drukātava ja Pils iela 27Dzīvojamā ēka ning Brūža iela 4.Dzīvojamā ēka

Saarel asuvad Aluliina ordulinnuse varemedAlūksnes viduslaiku pils ja selle territoorium on muinsusmälestistena riikliku kaitse all.Alūksnes pilsdrupas Ka Templimäe linnamägi ja asulakoht on riikliku kaitse all.Tempļa kalns - pilskalns ar apmetni Selle kõrval asuvad keskaegsed kindlustised ja keskaegne kalmistu on regionaalse kaitse all.Pils salas viduslaiku kapsēta un viduslaiku nocietinājums

Kesklinna ja mõisakompleksi aladele jääb ka riikliku kaitse all olev Aluliina kirik.Alūksnes luterāņu baznīca Eraldi on kaitse all selle neli ust,Durvju komplekti (4) interjöör,Interjera dekoratīvā apdare orel,Ērģeles kantselKancele ja altar.Altāris

Alūksne lossipark on riikliku kaitse all. Pargi aladele jäävad muinsusmälestistest kolonnaad,Kolonāde kivisild,Akmens tilts ümartorn,Apaļais tornis Aiolose tempel,Eola templis Otto Herman von Vietinghoffi graniitobelisk,Obelisks Fitinghofam Vietinghoffide suguvõsa mausoleum,Mauzolejs Aleksandri paviljon,Aleksandra paviljons Alūksne losshttps://mantojums.lv/cultural-objects/2676 Jaunā pils ja jääkelder.

Gulbene—Alūksne kitsarööpmeline raudtee on tervikuna riikliku kaitse all, Alūksnest on seal kaitse all veel Alūksne raudteejaama lao- ja jaamahoone.Šaursliežu dzelzceļa līnija Alūksne-Gulbene, sliežu ceļi, inženierbūves, aprīkojums, ēkas, ritošais sastāvs Linna jääb ka osaliselt kohaliku kaitse all olev Kolberģise mõisa hoonetekompleks.Kolberģa muižas apbūve

Looduskaitse all on üheksateist tamme, kaks mändi, pärn, kuus sangleppa, neli saart, Kirikutamm, Glücki tammed, harilik ebatsuuga, valge mänd ja Valkas iela elupuu.Latvijas īpaši aizsargājamām dabas teritorijām dabas datu pārvaldības sistēmā OZOLS, vaadatud 4.08 2025

 Muud vaatamisväärsused 
Alūksnes asuvad Alūksne ordulinnuse varemed, Alūksne järv,  Pilssala järvesaar, Templimägi, Päikesesild, Alūksne järve ja pargi valgusefektidega purskkaevud.Vaatamisväärsused, www.aluksne.lv

 Transport 
pisi|Alūksne raudteejaama hoone
Linnast suundub endise Valga–Mõniste–Ape–Alūksne–Gulbene raudtee kitsarööpmelise raudtee osa Gulbenesse, mis säilis tänu sellele, et Läti NSV ajal vedas Nõukogude sõjavägi seal sütt, samal ajal toimis ka regulaarne reisijatevedu. Nüüdisajal peatuvad mõlema suuna reisirongid seal kolm korda päevas. Sama kitsarööpmeline raudtee läks varem edasi Valka, kuid on praeguseks demonteeritud. Liiklus Valga–Alūksne liinil algas 1903. aastal ning lõppes 2. juunil 1970, liiklus Hopani lõpetati aastal 1973.

Elanikkond

<tr valign=top><td>
 2029 (1920)
 3507 (1925)
 4385 (1935)
 3441 (1943)
 6400 (1959)
 7655 (1970)
<td>
 10930 (1979)
 10913 (1989)
 9510 (2000)
 8057 (2011)
 6448 (2021)
 6687 (2025)

 Vaata ka 
 Aluliina ordulinnus
 Aluliina komtuur
 Alūksne loss
 Aluliina kihelkond

 Viited 

 Välislingid 

Kategooria:Läti linnad